Нобэрэ пщэдейрэ
Гъатхэпэм и 26, гъубж
Къэмэх узыфэр зыпкърытхэм я дунейпсо махуэщ
1872 гъэм Урысейм япэ пощт карточкэр къыщыдэкIащ.
1903 гъэм Iэщэ щащIу Златоуст дэт заводым и рабочэ зыкъэзыIэтахэр пащтыхьыдзэм зэтриукIат.
1941 гъэм Сталиным и цIэр зезыхьэ саугъэтыр ягъэуващ. ИужькIэ абы Къэрал саугъэткIэ еджэ хъуащ.
1944 гъэм ЕтIуанэ дунейпсо зауэм и зэманым советыдзэхэр, Хэкур хуит къащIыжурэ, СССР-м и къэрал гъунапкъэм, Прут псым деж хуэзэм, нэсащ.
1956 гъэм Москва областым хыхьэ Дубнэ къалэм Iэ щытрадзащ ядернэ къэхутэныгъэхэмкIэ институт зэгуэт къызэгъэпэщыным теухуа зэгурыIуэныгъэм. А зэгухьэныгъэм хыхьат къэрал 18.
1989 гъэм СССР-м щыяпэу къэралым щекIуэкIащ зы депутат мандатым цIыху зыбжанэ щыщIэбэна хэхыныгъэхэр.
1995 гъэм Шенген зэгурыIуэныгъэм къару игъуэтащ. Абы ипкъ иткIэ паспорт, таможеннэ кIэлъыплъыныгъэхэм хэмыту зэкIэлъыкIуэну хуит хъуащ Бельгием, Германием, Франджым, Люксембургым, Нидерландхэм, Испанием, Португалием щыпсэухэр.
1996 гъэм Дунейпсо валютэ фондым Урысейм къритащ доллар меларди 6,9-рэ хъу щIыхуэр. МВФ-м и тхыдэм къриубыдэу ята ахъшэ щIыхуэ нэхъыбэ дыдэу къалъытэр аращ.
2000 гъэм, Ельцин Борис и къулыкъум зэрытекIам къыхэкIыу, Урысей Федерацэм щекIуэкIащ зи мычэзу президент хэхыныгъэхэр. Абы щытекIуауэ щытащ Путин Владимир.
2003 гъэм Марсым тенджыз щта къыщагъуэтащ.
2006 гъэм «Зэклассэгъухэр» социальнэ сетым лэжьэн щIидзащ.
Кавказыбзэхэр зыджа щIэныгъэлI, филологие щIэныгъэхэм я доктор, профессор, Куржым щIэныгъэхэмкIэ и академием и академикыу щыта, Абхъазым, КъБР-м, Шэшэн, Ингуш, Дагъыстан республикэхэм щIэныгъэмкIэ щIыхь зиIэ я лэжьакIуэ, Куржым и къэрал саугъэтым и лауреат Чикобавэ Арнольд къызэралъхурэ илъэси 121-рэ ирокъу.
США-м щыщ тхакIуэ, драматург цIэрыIуэ Теннеси Уильям къызэралъхурэ илъэси 105-рэ ирокъу.
Палестинэ къэралыгъуэм и унафэщI Аббас Мэхьмуд и ныбжьыр илъэс 84-рэ ирокъу.
Урысей актёр, РСФСР-м и цIыхубэ артист, УФ-м и Къэрал саугъэтыр зыхуагъэфэща Петренкэ Алексей къызэралъхурэ илъэс 81-рэ ирокъу.
Композитор, уэрэджыIакIуэ, «Самоцветы» гуп цIэрыIуэм хэта, УФ-м щIыхь зиIэ и артист Пресняков Владимир и ныбжьыр илъэс 73-рэ ирокъу.
Совет гимнаст, Олимп Джэгухэм тIэунейрэ я чемпион Воронин Михаил къызэралъхурэ илъэс 74-рэ ирокъу.
Урысей актёр, УФ-м и цIыхубэ артист Булдаков Алексей и ныбжьыр илъэс 68-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 11 — 12, жэщым градуси 2 щыхъунущ.
Гъатхэпэм и 27, бэрэжьей
Театрым и дунейпсо махуэщ
Урысейм и МВД-м и къэрал кIуэцI дзэхэм я махуэщ
1945 гъэм Бирмэм и лъэпкъ армэм зыкъиIэтащ икIи я къэралыр япон зэрыпхъуакIуэхэм къаIэщIигъэкIыжащ.
1968 гъэм, зэрыса кхъухьлъатэр Владимир областым къыщехуэхри, иукIащ дунейм и япэ космонавт, Совет Союзым и ЛIыхъужь Гагарин Юрий.
2011 гъэм Урысейр гъэмахуэ зэманым техьащ — УФ-м и Президенту а зэманым щыта Медведев Дмитрий Iэ щIидзащ щIымахуэ, гъэмахуэ зэман жаIэу сыхьэтхэр ирамыгъэкIуэтэкIыным теухуа унафэм.
Нэмыцэ физик цIэрыIуэ, Нобель и саугъэтым и япэ лауреат Рентген Вильгельм Конрад къызэралъхурэ илъэси 174-рэ ирокъу.
Революционер, къэрал лэжьакIуэ Киров (Костриков) Сергей къызэралъхурэ илъэси 133-рэ ирокъу. Кировыр 1934 гъэм яукIауэ щытащ.
Совет пианист, виолончелист, дирижёр, жылагъуэ лэжьакIуэ цIэрыIуэ, СССР-м и цIыхубэ артист, УФ-м и Къэрал саугъэтыр зыхуагъэфэща, «Грэмми» саугъэтыр тхуэнейрэ зрата Ростропович Мстислав къызэралъхурэ илъэс 92-рэ ирокъу.
КъБР-м и цIыхубэ уса-кIуэ Балъкъэр Фоусэт къызэралъхурэ илъэс 87-рэ ирокъу.
1990 — 1996 гъэхэм Урысейм нэгъуэщI къэрал IуэхухэмкIэ и министру, УФ-м и Къэрал Думэм и япэ, етIуанэ хэхыгъуэхэм я депутату щыта Козырев Андрей и ныбжьыр илъэс 68-рэ ирокъу.
Америкэм щыщ кинорежиссёр, актёр цIэрыIуэ Тарантинэ Квентин и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 12 — 13, жэщым градуси 5 — 6 щыхъунущ.
